จับตา! หุ้นอาหาร-อิเล็กฯ บ่ายเด้งรับ “พาณิชย์” โชว์ตัวเลขส่งออก 8 เดือนโต 11%
จับตา! หุ้นกลุ่มอาหาร-ชิ้นส่วนอิเล็กทรอนิกส์ บ่ายเด้งรับ “พาณิชย์” โชว์ตัวเลขส่งออก 8 เดือนโต 11% นำโดย STA, STGT, KSL, TU, TNR, CPF, GFPT, ASIAN, CH, PLUS, HANA, DELTA, KCE, SVI, EPG พร้อมลุ้นแนวโน้มผลการดำเนินงานเติบโตแข็งแกร่งในไตรมาส 3/65
จับตา! หุ้นอาหาร-ชิ้นส่วนอิเล็กฯ บ่ายเด้งรับ “พาณิชย์” โชว์ตัวเลขส่งออก 8 เดือนโต 11% นำโดย STA, STGT, KSL, TU, TNR, CPF, GFPT, ASIAN, CH, PLUS, HANA, DELTA, KCE, SVI, EPG
26 ก.ย. 2565

นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ เปิดเผยว่า การส่งออกของไทยในเดือน ส.ค. 65 มีมูลค่า 23,632.7 ล้านเหรียญสหรัฐ ขยายตัว 7.5% จากตลาดคาดว่าจะขยายตัว 7.3-7.7% ทำให้การส่งออกในช่วง 8 เดือนของปีนี้ (ม.ค.-ส.ค.)  ขยายตัว 11.0% ที่มูลค่า 196,446.8  ล้านเหรียญสหรัฐ
ส่วนการนำเข้าในเดือน ส.ค. มีมูลค่า 27,848.1 ล้านเหรียญสหรัฐ ขยายตัว 21.3% ส่งผลให้การนำเข้าในช่วง 8 เดือนแรกของปีนี้ขยายตัว 21.4% ที่มูลค่า 210,578.5 ล้านเหรียญสหรัฐ ทำให้ดุลการค้าในเดือน ส.ค.65 ขาดดุล 4,215.4 ล้านเหรียญสหรัฐ และช่วง  8 เดือนแรกของปีนี้ขาดดุล 14,131.7 ล้านเหรียญสหรัฐ
ทั้งนี้จากปัจจัยบวกดังกล่าวคาดว่าหุ้นกลุ่มส่งออกาจะได้รับประโยชน์ อาทิ 1) กลุ่มสินค้าเกษตรและอาหาร ได้แก่ STA, STGT, KSL, TU, TNR, CPF, GFPT, ASIAN, CH, PLUS (2) กลุ่มชิ้นส่วนอิเล็กทรอนิกส์ และชิ้นส่วนยานยนต์ ได้แก่ HANA, DELTA, KCE, SVI, EPG และ 3) กลุ่มวัสดุก่อสร้าง ได้แก่ SCC, VNG, MCS, STPI, BJCHI
ด้านบล.ดาโอ ระบุในบทวิเคราะห์ว่า แนะนำซื้อเก็งกำไรระยะสั้น ในหุ้นที่ได้ประโยชน์จากค่าเงินบาทอ่อนค่า อย่างกลุ่มส่งออกอาหารได้แก่ CPF, GFPT, TFG, TU, และ ASIAN จะส่งผลให้แนวโน้มผลการดำเนินงานเติบโตแข็งแกร่งในไตรมาส 3/65